Burjassot, seu de la III Trobada de la Xarxa Ciutadania Compromesa
2025-07-24

La Casa de Cultura de Burjassot serà la seu, els pròxims 13 i 14 de març, de la III Trobada de la Xarxa Ciutadania Compromesa, que arriba a aquest espai municipal de la mà de Fundació Esplai, amb la qual es col·labora, en diferents projectes i campanyes, des de l’Institut Municipal de Cultura i Joventut a través de l’Agència Jove.

Les jornades reuniran 12 entitats que treballen amb programes d’educació en valors dirigits, principalment, a la infància i a la joventut en l’àmbit del temps lliure amb l’eix metodològic de l’aprenentatge servei.

La trobada començarà el divendres 13 de març a les 15 hores amb la benvinguda a tots els participants i, després de la mateixa, es procedirà a la presentació de Xarxa (2 Fundació Esplai. A les 16 hores tindrà lloc l’espai formatiu Oci i educació en valors i, després d’un descans, els participants en la trobada gaudiran d’una nit de música.

El dissabte 14 de març la jornada començarà, després del desdejuni, a les 10 hores amb el moment de debat i de reflexió per torns. Després d’un descans es durà a terme la presentació de l’Esplai Les Sitges-Burjassot, preparació d’activitats Esplai. A la vesprada, podran participar en la vesprada de l’Esplai per a, a les 18 hores, concloure la trobada.

Els principals objectius de la Xarxa Ciutadania Compromesa són els de vincular més estretament les entitats i institucions que treballen l’educació en valors en el temps lliure, impulsar la metodologia educativa de l’aprenentatge servei i donar visibilitat i contribuir al reconeixement social del treball que realitzen aquestes entitats.